
 9.10.2015
 BG
 Официален вестник на Европейския съюз
 L 264/6
 РЕГЛАМЕНТ ЗА ИЗПЪЛНЕНИЕ (ЕС) 2015/1815 НА КОМИСИЯТА
 от 8 октомври 2015 година
 за изменение за 238-и път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а), член 7a, параграф 1 и член 7а, параграф 5 от него
 като има предвид, че:
 (1)
 В приложение I към Регламент (ЕО) No 881/2002 са изброени лицата, групите и образуванията, обхванати от мерките за замразяване на средства и икономически ресурси съгласно посочения регламент.
 (2)
 На 28, 29 и 30 септември и на 2 октомври 2015 г. с пет решения, съответно от 28, 29 и 30 септември и от 2 октомври 2015 г., Комитетът по санкциите към Съвета за сигурност на Организацията на обединените нации (СС на ООН) реши да добави 18 лица в списъка на физическите лица, групите и образуванията, спрямо които се прилага замразяване на финансови средства и икономически ресурси. На 28 септември 2015 г. Комитетът по санкциите към Съвета за сигурност на ООН реши да заличи две лица в списъка.
 (3)
 Приложение I към Регламент (ЕО) No 881/2002 следва да бъде съответно актуализирано.
 (4)
 За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 881/2002 се изменя в съответствие с приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 октомври 2015 година.
 За Комисията,
 от името на председателя,
 началникът на Службата за инструментите в областта на външната политика
 (1) ОВ L 139, 29.5.2002 г., стр. 9.
 ПРИЛОЖЕНИЕ
 Приложение I към Регламент (ЕО) No 881/2002 се изменя, както следва:
 1)
 В категорията „Физически лица“ се добавят следните вписвания:
 а)
 „Aqsa Mahmood (известен още като Umm Layth); дата на раждане: 11.5.1994 г.; място на раждане: Глазгоу, Шотландия, Обединеното кралство; адрес: а) Сирийска арабска република (към ноември 2013 г.), б) Обединеното кралство (предишен адрес); гражданство: британско. Паспорт No: 720134834 (британски паспорт, издаден на 27.6.2012 г., изтича на 27.6.2022 г.). Друга информация: а) пол: женски, б) налична е снимка за включване в специалното известие на Интерпол и Съвета за сигурност на ООН. Дата на определянето, посочена в член 7г, параграф 2, буква и): 28.9.2015 г.“
 б)
 „Nasser Ahmed Muthana (известен още като: a) Nasir Muthana, б) Abdul Muthana, в) Abu Muthana, г) Abu Al-Yemeni Muthana, д) Abu Muthanna); дата на раждане: 29.4.1994 г.; място на раждане: Heath, Кардиф, Обединеното кралство;